Сирием къикIыжьыгъэ тилъэпкъэгъу унагъохэу Мамхыгъэ дэтIысхьагъэхэм яз гузэжъогъу чIыпIэ ифагъ. Яунэ стыгъэ. ЦIыфышъхьэ хэкIодагъэп, ар шыкур, ау Бэлкъар Мыхьамод – ары тхьамыкIагъор къызщышIыгъэр - зэригъэуIугъэ псэуалъэхэр, хьап-щыпхэр, анахь шъхьаIэр – итхылъхэр зэкIэ – паспорт, вид на жительство зыфаIохэрэр машIом хэстыхьагъэх. ГумэкIыгъо къэбарыр АР-м и Премьер-министрэ нэсыгъ, IэпыIэгъу унагъом рагъэкIынэу ащ унашъохэр ышIыгъэх.